Valgamaa koolinoorte kunsti- ja moeloome konkursi  teema on sellel aastal  ***„USK, LOOTUS, ARMASTUS“***

Valgamaa koolinoorte moekonkurss

KOOLIMOOD 2015

26.november kell 18:00, proovid kell 13:00

Sissepääs ruumidesse 11:00

Valga Kultuuri- ja Huvialakeskuses

.

Koolimood 2015 teema on ***„USK, LOOTUS, ARMASTUS“***

2015 OSALEMISREEGLID

1. Koolimood 2015 konkursil on 4 vanusegruppi: 1.-4. Klass, 5.-9. klass, 10.- 12. klass ja 19.- 26.aastased.
* Konkursile esitatud kollektsiooni  peab kavandama disainer (id) ise ja kollektsioon peab olema valmis tehtud tema ja/ või tema meeskonna poolt. **(Lapsevanemad ja õpetajad võivad olla toetajateks, aga nad EI TOHI NOORTE EEST MIDAGI ÄRA TEHA!)**
* Pöörake tähelepanu detailidele, nt  *make- up,* lisakaunistused, jalanõud jms. Lubatud on poest ostetud jalanõud, sokid.
* Kollektsiooni materjal on vabal valikul. Kollektsioon ei pea olema kantav igapäevaselt, see tähendab, et rõivad võivad olla valmistatud ainult üheks õhtuks, nt  okstest kehakatted. **Kui on plaanis kasutada mõnda eset, mis ei ole enda disainitud, siis tuleb sellest teada anda registreerimisankeedis „ muu info“ all.**
* Nii disainer (id), meeskond kui ka modellid peavad olema oma vanuserühmale vastavas vanusesegrupis. **Vanuserühma arvestatakse vanema liikme järgi.**
* Meeskonnas saab olla kuni 10 liiget.
1. Erilist tähelepanu tuleb pöörata kollektsiooni nimele ja lühitutvustusele. See peab sobima kollektsiooni ideega. Kollektsiooni nimi ei tohiks olla väga keeruline. Ette tuleb valmistada kollektsiooni tutvustav tekst, nt mis materjale kasutad jms ning **õhtujuht loeb selle tutvustuse ette** (registreerimislehe  punkt nr 5)
* Soovitame olla leidlikud modellide lavalise liikumise osas, see võiks olla põnev, originaalne.
* Liikumiskava ei tohi olla üles ehitatud tantsuna.
* Kava pikkus võib olla kuni 5 minutit.
1. Taustamuusika on enda vabal valikul. **Muusika peab olema väga hea kvaliteediga CD-l kas WMA või MP3 formaadis.** Proovi ja etenduse eduka toimimise jaoks peavad kõik CD-d olema varustatud kollektsiooni nimega ja märkega, kellele CD tagastada. CD edastatakse korraldajatele mandaadis.
* Kui kava näeb ette, et muusika algab enne, kui modellid tulevad lavale, või hiljem, siis tuleb see märkida registreerimisankeedile „tehnilised soovid“ alla.
* CD tuleb ise moekonkursile kaasa võtta ning edastada registreerimislauda.
* Kollektsiooni esitlus, tutvustus, muusika ja muu selline peab moodustama terviku
* Kollektsiooni autoril on kohustus tulla esituse lõpus lavale.
1. Kõik tehnilised küsimused (valgus, lavakardinate avamine, dekoratsioonide kasutamine jne) tuleb märkida registreerimisankeedis „tehnilised soovid“ all. Mõelda tuleb iga pisiasja peale.
2. Hinnatakse kollektsiooni originaalseid lahendusi, moe*show´le* omast põnevat liikumiskava, muusika sobivust kavale, kogu moekollektsiooni terviklikkust.
3. Autasustatakse vanusegrupi kolme parimat, võimalikud eriauhinnad. Žüriil on õigus muuta auhindade jagamise korda.
4. Registreerimisankeet tuleb saata e-posti aadressile valgaank@gmail.com pealkirjaga „koolimood 2015 registreerimine“.  Info konkursi kohta tel  5068250;  valgaank@gmail.com või [www.valgakultuurikeskus.ee](http://www.valgakultuurikeskus.ee/).
5. Registreerimise viimane tähtaeg on 20. november 2015 kell 23:59